stanford-oval/wikipedia huggingface dataset:
Al Qadsia
Tunnettuja entisiä pelaajia

Rónald Gómez (2002–2003)
Fawzi Bashir (2006–2007)
Sérgio Conceição (2007)
Talal Yousef (2007–2008)
Selim Benachour (2008–2009)
Lazhar Hadj Aïssa (2011–)
Faisal al-Dakhil
Aiheesta muualla

Virallinen kotisivu (arabiaksi) (englanniksi)
Marcus Porcius Cato

Marcus Porcius Cato oli kahden merkittävän antiikin roomalaisen henkilön nimi:
Marcus Porcius Cato vanhempi, kensori, tunnetuin "Cato"
Marcus Porcius Cato nuorempi, Julius Caesarin vihamies
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Marcus Porcius Cato”, voi hakea sivunnimihaulla, laajalla sivunnimihaulla tai tekstihaulla.
Marcus Piehl

| Mitalit> Maa:   Ruotsi.Miesten uinti.MM-kilpailut (lyhyt rata)  | Mitalit> Maa:   Ruotsi.Miesten uinti.MM-kilpailut (lyhyt rata)  | Mitalit> Maa:   Ruotsi.Miesten uinti.MM-kilpailut (lyhyt rata)  | Maa:   Ruotsi> Miesten uinti. |
| --- | --- | --- | --- |
|  Hopeaa | Shanghai 2006 | 4 × 100 m vapaauinti |  |
|  Pronssia | Manchester 2008 | 4 × 100 m vapaauinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Eindhoven 2008 | 4 × 100 m vapaauinti |  |
| EM-kilpailut (lyhyt rada)  | EM-kilpailut (lyhyt rada)  | EM-kilpailut (lyhyt rada)  |  |
|  Kultaa | Helsinki 2006 | 4 × 50 m vapaauinti |  |
|  Kultaa | Debrecen 2007 | 4 × 50 m vapaauinti |  |
Marcus Piehl (s. 23. elokuuta 1985) on ruotsalainen uimari. Hän on erikoistunut vapaauintiin ja voittanut kaksi mitalia MM-kisoista sekä kolme EM-kultaa vapaauintiviesteistä. Piehl edustaa seuratasolla Linköpings ASS-joukkuetta.[lähde? ]
Isao Tomita

Isao Tomita (jap. 冨田 勲; 22. huhtikuuta 1932 Tokio – 5. toukokuuta 2016 Tokio) oli japanilainen säveltäjä, sovittaja ja soittaja, joka oli tunnetuimpia ja arvostetuimpia syntetisaattorimusiikin pioneereja.
Tomita syntyi Tokiossa ja vietti varhaisen lapsuutensa isänsä kanssa Kiinassa. Palattuaan Japaniin hän otti yksityisoppitunteja säveltämisessä ja orkestraatiossa opiskellen samalla taidehistoriaa Tokion Keio-yliopistossa. Hän valmistui 1955 ja ryhtyi täyspäiväiseksi säveltäjäksi. Hän sävelsi pääasiassa televisiota, elokuvia ja teatteria varten. Tomita sai lukuisia palkintoja 1950- ja 1960-luvulla sävellyksistään ja tuli kenties Japanin tunnetuimmaksi nykyajan säveltäjäksi.
Kuultuaan Wendy Carlosin levyjä, joissa soitettiin Bachin musiikkia syntetisaattorilla, Tomita oli niin syvästi vaikuttunut, että päätti alkaa tehdä itse jotain vastaavaa. Vuonna 1973 Tomita muodosti Plasma Music -nimisen elektronisen musiikin ryhmän, ja vietti noin vuoden ajan rakentaen kotistudiotaan, jonne hän hankki itselleen saman Moogin valmistaman Modular III -syntetisaattorimallin, jolla Carlos oli levyttänyt ensimmäisen albuminsa. Tomitan ensimmäinen syntetisaattori-levy, Switched-On Rock, ilmestyi vuonna 1972, mutta hänen varsinainen läpimurtonsa oli vuonna 1974 julkaistu Snowflakes are Dancing, joka sisälsi syntetisaattorilla ja mellotronilla esitettyjä sovituksia Claude Debussyn pianosävellyksistä. Levy erottui Carloksen barokkityylisistä levyistä sekä muista tuolloin markkinoilla olleista klassisen musiikin syntetisaattorisovituksista, koska Tomita oli ottanut huomattavia vapauksia sovituksensa suhteen. Alkuperäisteokset olivat vain pianolle tehtyä materiaalia, mutta Tomitan monelle raidalle nauhoitetut sovitukset kuulostivat enemmän syntetisaattorien orkesterilta. Dynaamiset vaihtelut ja mitä erilaisimmat Moog-syntetisaattoreiden äänensävyt antoivat sovituksille erittäin omintakeisen ilmeen.
Tomitan uraauurtava levy Snowflakes Are Dancing (1974), kuvassa säveltäjä Claude Debussy.
Seuraavina vuosina ilmestyivät myös levyt, joissa oli esimerkiksi Stravinskin Tulilintu, Modest Musorgskin Näyttelykuvia sekä Gustav Holstin Planeetat sovitettuna syntetisaattorille. Levyt menestyivät myös kaupallisesti, koska uudenlaiset äänimaisemat onnistuivat herättämään myös suuren yleisön mielenkiinnon. Esimerkiksi Firebird (1975, Tulilintu) myi yli satatuhatta kappaletta ja nousi eri maissa albumilistojen kärkipäähän. Eniten kiistoja herätti Holstin Planeetat-teokseen pohjautuva levy, The Tomita Planets, jossa Tomita otti erilaisia vapauksia teoksen suhteen ja lisäsi kaikenlaisia kommunikaatio- ja moottoriefektejä luomaan levylle sci-fi-tunnelmaa. Holstin perilliset yrittivät saada levyn pois markkinoilta, mutta eivät onnistuneet siinä.
Tomita esiintyi myös konserteissa, joista osa oli spektaakkelimaisia esityksiä suurine ilotulituksineen. Levyjä ilmestyi vuosien mittaan lisää kymmenittäin, esimerkiksi sinfoniaorkesterin kanssa levytetty Tale of Genji (1999), joka pohjautui Genjin tarinaan.
Diskografia

Jungle Taitai Symphonic Poem (1966)
Switched-On Rock (Electric Samurai) (1972)
Snowflakes are Dancing (1974)
Pictures at an Exhibition (1975)
Firebird Suite (1975)
The Planets (1976)
Sound Creature (1977)
Kosmos (1978)
Bermuda Triangle (1979)
Greatest Hits (1979)
Daphnis et Chloé - Bolero (1980)
Greatest Hits Volume 2 (1981)
Grand Canyon Suite (1982)
Dawn Chorus - Canon of the Three Stars (1984)
Best of Tomita (1984)
Space Walk (Impressions Of An Astronaut) (1984)
Mind of the Universe - Live at Linz (1985)
Back to the Earth - Live in New York (1988)
Misty Kid of Wind (1989)
Storm from the East (1992)
Hansel und Gretel (VHS, LD) (1993)
School (1993)
First Emperor (musical supervisor) (1994)
Shin Nihon Kikou (1994)
Nasca Fantasy (1994)
Bach Fantasy (1996)
Jungle Emperor Leo (1997)
Gakko I-III (1998)
Tale of Genji (live) (1999)
21 seiki e no densetsushi Shigeo Nagashima (2000)
Tale of Genji Symphonic Fantasy (studio) (2000)
Sennen no Koi - Hikaru Genji Monogatari (2001)
Tokyo Disney Sea Aquasphere Theme Music (2002)
The Planets 2003 (2003)
Tomita on NHK (compilation) (2003)
Twilight Samaurai (2003)
Kakushi ken oni no Tsume (2004)
Black Jack: Futari no kuroi isha (2005)
Aiheesta muualla

Tomitan viralliset verkkosivut
Fanien verkkosivu "Sound Creature" (Arkistoitu – Internet Archive)
Erään fanin luoma biografia (Arkistoitu – Internet Archive)
Intian maantiede

| Intian maantiede |
| --- | --- |
 Intian niemimaa
Maanosa:  Aasia
Naapurimaat:  Bangladesh, Myanmar, Kiina, Bhutan, Nepal ja Pakistan
Tilastot
Pinta-ala:  3 287 263 km²
Rantaviiva:  7 516 km
Rajan pituus:  15 106,70 km
Ennätykset
Korkein kohta:  Kanchenjunga, 8 586 m
Matalin kohta:  Kuttanad, -2,2 m
Pisin joki:  Ganges, 2 525 km
Suurin järvi:  Wular, 30-260 km²
Ilmasto
Ilmasto:  trooppisesta mannerilmastoon
Luonnonvarat
Luonnonvarat:  tiikki, kivihiili, rauta, bauksiitti, kupari, mangaani, kulta, öljy
Intian kartta
Intian maantiede on maan suuren koon takia monipuolista. Intia on pinta-alaltaan maailman seitsemänneksi suurin valtio ja asukasluvultaan maailman suurin. Intian naapurimaita ovat Bangladesh, Myanmar (Burma), Kiina, Bhutan, Nepal ja Pakistan. Intian pääkaupunki on New Delhi. Intia voidaan jakaa kolmeen geologiseen alueeseen: Himalajan vuoristoon, Indo-Gangesin tasankoon ja Intian niemimaahan. Intia ulottuu pohjois-eteläsuunnassa leveyspiiriltä 8 leveyspiirille 33, ja sille välille mahtuu monenlaisia ilmastovyöhykkeitä.
Himalajan vuoristossa on ympäri vuoden lunta ja jäätä, rannikolla vallitsee trooppinen ilmasto. Maan luoteisosassa on aavikkoa, koillisosassa hedelmällisiä riisipeltoja. Aasian monsuuni vaikuttaa lähes koko Intiassa. Lounaismonsuuni tuo sateet maan eteläosaan kesäkuun alussa ja ne etenevät pohjoiseen kuuden viikon kuluessa. Sateiden voimakkuus vaihtelee vuodesta toiseen: joskus on kaatosateita, toisina vuosina sateet jäävät niukoiksi. Sadekausi jatkuu lokakuuhun. Joulukuusta helmikuuhun on kuivaa ja viileää, maaliskuusta toukokuuhun kuumaa ja kuivaa.
Intiassa virtaa seitsemän suurta jokea: Ganges, Brahmaputra, Yamuna, Godavari, Kaveri, Narmada ja Krishna. Lisäksi Indus virtaa jonkin matkaa Intian puolella matkallaan Tiibetistä Pakistaniin. Valtioon kuuluu myös kolme saariryhmää: Lakkadiivit, Andamaanit ja Nikobaarit sekä Sunderbaanit. Maan korkein kohta on Kanchenjunga, 8 598 metriä.
Geologia

Intia sijaitsee Intian niemimaalla, joka muodostui mannerliikuntojen myötä kun Intian laatta irtaantui Madagaskarista ja työntyi Euraasian laattaa kohti muodostaen Himalajan vuoriston.
Luonto

Intiassa on monipuolinen ilmasto ja sen kasvilajisto on suurempi kuin missään muussa maassa, ainakin 45 000 lajia. Niiden joukossa on yli kolme tuhatta lajia, joiden käyttö lääkekasvina ja rohdoksena on dokumentoitu.
33 % Intian kasveista on endeemisiä. Intiassa on monia äärimmäisen uhanalaisia eläimiä, kuten sumatransarvikuono, kääpiösika ja malabarinisosivettikissa. Kaikkiaan maassa elää 316 nisäkäslajia, joista 44 on endeemisiä.
Unescon maailmanperintöluettelossa on 28 kohdetta Intiasta. Luontokohteita on viisi: Kazirangan kansallispuisto, Keoladeon kansallispuisto, Manasin luonnonsuojelualue, Nanda Devin ja Valley of Flowersin kansallispuisto sekä Sundarbanin kansallispuisto. Kulttuurikohteita ovat Agran linnoitus, Ajantan luolastot, Bhimbetkan kalliosuojat, Champaner-Pavagadhin arkeologinen puisto, Chhatrapati Shivaji Terminus, Cholan elävät temppelit, Elephanta-luolat, Elloran luolat, Goan kirkot ja luostarit, Hampin monumentit, Humayunin hauta Delhissä, Intian vuoristorautatiet, Jantar Mantar, Khajurahon monumentit, Konarakin aurinkotemppeli, Mahabodhin temppelikokonaisuus Bodh Gayassa, Mamallapuramin monumentit, Mogulikaupunki Fatehpur Sikri, Pattadakalin monumentit, Punainen linnoitus, Qutab Minar monumentteineen Delhissä, Sanchin buddhalaiset monumentit, sekä Taj Mahal.
Poliittinen maantiede

Intia on jaettu 28 osavaltioon, kuuteen liittovaltion alueeseen sekä pääkaupunkialueeseen.
| --- | --- |
 Andhra Pradesh  Arunachal Pradesh  Assam  Bihar  Chhattisgarh  Goa  Gujarat  Haryana  Himachal Pradesh  Jammu ja Kashmir  Jharkhand  Karnataka  Kerala  Madhya Pradesh  Maharashtra  Manipur  Meghalaya  Mizoram  Nagaland  Orissa  Punjab  Rajasthan  Sikkim  Tamil Nadu  Tripura  Uttarakhand  Uttar Pradesh  Länsi-Bengali :  Liittovaltion alueet A. Andamaanit ja Nikobaarit B. Chandigarh C. Dadra ja Nagar Haveli ja Daman ja Diu E. Lakshadweep F. Pondicherry Pääkaupunkialue G. Delhi
Poliittinen maantiede > Suurimmat kaupungit

Vuoden 2010 väestöarvioiden mukaan Intiassa on 43 miljoonakaupunkia, vaikka mukaan laskettaisiin vain kaupunkien asukasluku, eikä ympäröivän metropolialueen asukasmäärää. Luettelossa on kymmenen suurinta.
| 0 | 1 | 2 | 3 |
| --- | --- | --- | --- |
| Sija | Kaupunki | Asukasluku  (arvio 2010) | Osavaltio |
| 1 | Mumbai | 13 830 884 | Maharashtra |
| 2 | Delhi | 12 565 901 | Delhi |
| 3 | Bangalore | 5 438 065 | Karnataka |
| 4 | Kolkata | 5 138 208 | Länsi-Bengali |
| 5 | Chennai | 4 616 639 | Tamil Nadu |
| 6 | Hyderabad | 4 068 611 | Andhra Pradesh |
| 7 | Ahmedabad | 3 959 432 | Gujarat |
| 8 | Pune | 3 446 330 | Maharashtra |
| 9 | Surat | 3 344 135 | Gujarat |
| 10 | Kanpur | 3 221 435 | Uttar Pradesh |
Mannerliikuntojen myötä Intian laatta irtaantui Madagaskarista ja työntyi Euraasian laattaa kohti muodostaen Himalajan vuoriston.
Intian osavaltiot ja liittovaltion alueet. Numerointi vastaa oheista luetteloa. Intialla ja Pakistanilla on aluevaatimuksia Jammua ja Kashmiria kohtaan, Intia vaatii itselleen Kiinan hallinnoimaa Aksai Chinia. Kiina vaatii itselleen suurinta osaa Arunachal Pradeshia.
Gary Sundgren

| Henkilötiedot |
| --- | --- | --- | --- |
Koko nimi: Kari Juhani Sundgren
Syntymäaika: 25. lokakuuta 1967 (ikä 56)
Syntymäpaikka: Vammala, Suomi
Pelipaikka: puolustaja
Pituus: 187 cm
Junioriseurat
1973: Västerås SK
1974–1985: IK Franke
Seurat
| Vuodet | Seura | O | (M) |
| 1986–1987 | IK Franke | 43 | (49) |
| 1988–1997 | AIK | 202 | (11) |
| 1997–2002 | Real Zaragoza | 111 | (2) |
| 2002–2003 | AIK | 25 | (1) |
| 2004 | IFK Sollentuna |  |  |
| 2005 | Enköpings IS |  |  |
| 2006–2009 | FC Djursholm |  |  |
| Yhteensä | Yhteensä | 381 | (63) |
Maajoukkue
| 1994–2000 | Ruotsi | 31 | (1) |
Valmennusura
2005: Enköpings IS
2007–2008: IK Sirius (apuv.)
2009: FC Djursholm
 Seurajoukkueuran tilastot kattavat vain kansalliset sarjat.
Kari Juhani "Gary" Sundgren (s. 25. lokakuuta 1967 Vammala) on entinen ruotsalainen jalkapalloilija. Hän oli pääasialliselta pelipaikaltaan puolustaja, mutta pelasi uransa eri vaiheissa myös hyökkääjänä ja keskikenttäpelaajana.
Sundgren syntyi Suomessa, mutta muutti jo alle vuoden ikäisenä perheensä mukana Ruotsin Västeråsiin, jossa aloitti jalkapalloilun Västerås SK:n kuusivuotiaille tarkoitetussa jalkapallokoulussa vuonna 1973. Vuotta myöhemmin hän liittyi toiseen paikallisseuraan IK Frankeen, jossa hän nousi juniorijoukkueesta toiseen ja lopulta myös edustusjoukkueeseen.
Vuonna 1988 Sundgren siirtyi solnalaisen AIK:n riveihin ja pelasi ensimmäisen ottelunsa pääsarja Allsvenskanissa IFK Norrköpingiä vastaan 11. huhtikuuta 1988. Hän edusti AIK:ta yhtäjaksoisesti kymmenen kautta, josta saavutuksina ovat Ruotsin-mestaruus vuonna 1992 ja Ruotsin cupin voitto vuosina 1996 ja 1997. Suurin yksittäinen suoritus oli Sundgrenin omana syntymäpäivänään 25. lokakuuta 1992 Malmö FF:ää vastaan tekemä 3–2-voittomaali, joka ratkaisi AIK:lle sen ensimmäisen Ruotsin-mestaruuden 55 vuoteen.
Kaudeksi 1997–1998 Sundgren siirtyi Espanjan Primera Divisiónin Real Zaragozaan. Espanjassä hän vietti viisi kautta ja voitti Espanjan cupin vuonna 2001 ennen paluutaan Ruotsiin ja AIK:hon vuonna 2002. Sundgrenin toinen kierros AIK:ssa kesti kaksi kautta, jonka jälkeen hän on pelannut alasarjajoukkueissa Tukholman ympäristössä. AIK:ssa hän pelasi 12 kauden aikana yhteensä 227 ottelua Allsvenskanissa ja 19 ottelua Mästerskapsserienissä (vuosina 1991–1992 pelattu jatkosarja), ja on seuran historian kuudenneksi eniten otteluita Allsvenskanissa pelannut pelaaja.
Ruotsin maajoukkueessa Sundgren pelasi vuosina 1994–2000 yhteensä 31 ottelua ja teki yhden maalin. Hän kuului joukkueen kokoonpanoon vuoden 2000 EM-kilpailuissa.
Saavutukset

Ruotsin mestaruus: 1992
Ruotsin cup: 1996, 1997
Espanjan cup: 2001
Gary Thomas

Gary Thomas on australialainen didgeridoon soittaja, joka oli ensimmäisten levyttäneiden länsimaalaisten joukossa.
Gary Thomas vieraili Suomessakin pitämässä soittokurssia 1990-luvun lopulla.
Garyn omia levyjä

Didgeridoo: Ancient Sounds of the Future, 1996
Gaia's Dream, 1997
Dali's Cave, 2001
DidgeriDuo, 2001
Seven Wishes, 2001
Lysenkon teatteri- ja musiikki-instituutti

Lysenkon teatteri- ja musiikki-instituutti (ukr. (Музично-драматичний інститут ім. М. Лисенка) oli säveltäjä Mykola Lysenkon mukaan nimetty saman nimisen koulun seuraajaksi vuonna 1918 Kiovaan perustettu musiikkioppilaitos.
Instituutissa opskeli Neuvosto-Ukrainan merkittäviä musiikki- ja teatterilahjakkuuksia. Se toimi vuoteen 1934, jolloin sen jatkajaksi tulivat Kiovan konservatorio ja Kiovan teatteritaiteen instituutti. Sen oppilaita ovat olleet muusikot Kyrylo Stetsenko, Mykola Leontovytš, Myh’ailo Mykyša, Pylyp Kozytskyi, Dmytro Revutskyi, Reinhold Glière, Borys Ljatošynskyi, Viktor Kosenko, Lev Revutskyi ja Myh’ailo Verykivskyi, pianistit N. Neuhaus ja Hryhori Beklemišev, ja tetteriohjaaja ja näyttelijät Les Kurbas, Ivan Marjanenko, Josyp Stadnyk, Oleksandr Zaharov ja Marija Starytska.
Manu Torres

| Henkilötiedot |
| --- | --- | --- |
Koko nimi: Manuel Torres Caturla
Syntymäaika: 14. elokuuta 1989 (ikä 35)
Syntymäpaikka: Torremolinos, Espanja
Pelipaikka: laitapuolustaja
Pituus: 186 senttimetriä
Seura
Seura: Cartagena
Pelinumero: –
Junioriseurat
1996–2006: Málaga
Seurat
| Vuodet | Seura | O (M) |
| 2006–2009 2009–2011 2011– | Málaga B Málaga Cartagena | 65 (6) 24 (1) 0 (0) |
 Seurajoukkueuran tilastot kattavat vain kansalliset sarjat, päivitetty 21. kesäkuuta 2011.
Manuel "Manu" Torres Caturla (s. 14. elokuuta 1989 Torremolinos, Espanja) on espanjalainen jalkapalloilija. Hän edustaa Espanjan Segunda Divisiónissa pelaavaa Cartagenaa ja on pelipaikaltaan vasen laitapuolustaja.
Torres on Málagan kasvatti. Hän nousi edustusjoukkueeseen kaudella 2009–2010 ja teki ensiesiintymisensä 30. elokuuta 2009 kauden avausottelussa Atlético Madridia vastaan.
Aiheesta muualla

Esittely Futbolme-sivustolla
Lysenkon teatteri- ja musiikkikoulu

Lysenkon teatteri- ja musiikkikoulu 1910-luvulla.
Lysenkon teatteri- ja musiikkikoulu (ukr. Музично-драматична школа імені Миколи Лисенка, Muzytšno-dramatytšna škola imeni Mykoly Lysenka) oli säveltäjä Mykola Lysenkon vuonna 1904 Kiovaan perustama musiikkioppilaitos. Sen jatkajaksi tuli vuonna 1918 Lysenkon teatteri- ja musiikki-instituutti.
Lysenko rahoitti koulua varoilla, joita hänen kannattajansa olivat keränneet ostaakseen hänelle syntymäpäivälahjaksi talon maaseudulta. Koulu vastasi tasoltaan konservatoriota. Siihen kuului erillinen teatteriosasto ja ukrainalaisten kansansoittimien museo. Aluksi koulua johti Lysenko ja hänen jälkeensä 1912–1918 hänen tyttärensä Marjana Lysenko. Muita opettajia olivat Hryhori Ljubomyrskyi, Oleksandr Myšuha ja Marija Starytska. Aikanaan koulu oli Ukrainassa ainoa korkeampaa opetusta antava musiikkioppilaitos, ja sillä oli suuri vaikutus Ukrainan musiikkin kehitykseen sieltä valmistuneiden oppilaiden kautta. Koulun oppilaita oliva muun muassa Kyrylo Stetsenko, Oleksander Košyts, Lev Revutskyi ja Myh’ailo Mykyša.
Fredrik II

Fredrik II tarkoittaa ainakin seuraavia hallitsijoita:
Fredrik II (1194–1250), Saksan kuningas ja Pyhän saksalais-roomalaisen keisarikunnan keisari
Fredrik II (1211–1246), Itävallan ja Steiermarkin herttua
Fredrik II (k. 1337), Sisilian kuningas
Fredrik II (1411–1464), Saksin vaaliruhtinas
Fredrik II (1413–1471), Brandenburgin vaaliruhtinas
Fredrik II (1482–1556), Pfalzin vaaliruhtinas
Fredrik II (1534–1588), Tanskan ja Norjan kuningas
Fredrik II Suuri (1712–1786), Preussin kuningas
Fredrik II (1720–1785), Hessen-Kasselin maakreivi
Fredrik II (1754–1816), Württembergin herttua, myöhemmin kuningas nimellä Fredrik I
Fredrik II (1857–1928), Badenin viimeinen suurherttua 1907–1918.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fredrik II”, voi hakea sivunnimihaulla, laajalla sivunnimihaulla tai tekstihaulla.
Amaran

| Amaran> Tiedot |
| --- | --- |
Toiminnassa:  2000–
Tyylilaji:  power metal
Kotipaikka:   Tukholma, Ruotsi
Laulukieli:  englanti
Entiset jäsenet:  Ronnie Backlund, kitara (2000–2005)  Gunnar Hammar, kitara (2005)  Niklas Sandin, bassokitara (2005)  Robin Bergh, rummut (2001–2003, 2004–2005)  Mikael Andersson, bassokitara (2000–2003)  Kari Kainulainen, kitara (2000–2004)  Johanna DePierre, laulu (2000–2005)  Ronnie Bergerståhl, bassokitara (2003–2004)  Pär Hulström, rummut (2004) 
Levy-yhtiö:  Listenable Records, 2001–2005  
Infobox OKNimi-testi OK: 
Amaran oli ruotsalainen power metal -yhtye. Se perustettiin Tukholmassa vuonna 2000.
Yhtyeen perustivat kitaristit Kari Kainulainen ja Ronnie Backlund. Yhtyeeseen liittyivät basisti Mikael Andersson, laulaja Johanna DePierre sekä rumpali Robin Bergh. Ensimmäinen demo julkaistiin vuonna 2001, minkä jälkeen yhtye solmi levytyssopimuksen Listenable Recordsin kanssa. Esikoisalbumi, A World Depraved, julkaistiin toukokuussa 2002.
Esa Orjatsalo soitti Amaranin livekokoonpanossa vuonna 2004 tuuraten Ronnie Backlundia, joka toipua käden murtumasta.
Yhtye hajosi joulukuussa 2005 koska Johanna DePierrelle ei löydetty korvaajaa.
Viimeinen tunnettu kokoonpano

Ronnie Backlund – kitara (2000–2005)
Robin Bergh – rummut (2001–2003, 2004–2005)
Niklas "Nille" Sandin – bassokitara (2005)
Gunnar Hammar – kitara (2005)
Viimeinen tunnettu kokoonpano > Entiset jäsenet

Mikael Andersson – bassokitara (2000–2003)
Kari Kainulainen – kitara (2000–2004)
Johanna DePierre – laulu (2000–2005)
Ronnie Bergerståhl – bassokitara (2003–2004)
Pär Hjulström – rummut (2004)
Viimeinen tunnettu kokoonpano > Livemuusikot

Ronnie Bergerståhl – bassokitara (2002)
Pär Hjulström – rummut (2004)
Esa Orjatsalo – kitara (2004)
Diskografia

Promo (2001,  demo)
A World Depraved (2002,  Listenable Records)
Pristine in Bondage (2004,  Listenable Records)
Aiheesta muualla

Amaran Encyclopaedia Metallumissa (englanniksi)
Amaran Listenable Recordsin sivuilla (Arkistoitu – Internet Archive)
Intian krikettimaajoukkue

Intian Anil Kumble syöttää.
Intian krikettimaajoukkue edustaa Intiaa kriketin maajoukkuekilpailuissa. Sitä hallinnoi vuonna 1927 perustettu The Board of Control for Cricket in India.
Test matchit

Intia pelasi ensimmäisen test matchinsa eli viisipäiväisen maaottelun Englantia vastaan 1932. Ensimmäisen test match -voittonsa se saavutti Englantia vastaan 1952. Toukokuuhun 2020 mennessä Intia on pelannut kaikkiaan 542 test match -ottelua, joista se on voittanut 157, hävinnyt 167 ja päätynyt kerran tasajuoksuihin. "Tasapeliin", eli käytännössä kesken, on jäänyt 217 ottelua.
Intialla on positiivinen ottelusaldo Bangladeshia (9 voittoa, ei tappioita), Afganistania (voitto ainoassa ottelussa), Zimbabwea (7 voittoa – 2 tappiota), Sri Lankaa (20–7) ja Uutta-Seelantia (21–12) vastaan. Se on hävinnyt suurimman osan ratkaisuun saakka pelatuista test matcheista Englantia (26–47), Australiaa (28–42), Länsi-Intian saaristoa (22–30), Pakistania (9–12) ja Etelä-Afrikkaa (14–15) vastaan.
Yhden päivän maaottelut

Intia pelasi ensimmäisen yksipäiväisen maaottelunsa (eli pelimuodon, jossa kummallakin joukkueella on tavallisesti 50 syöttövuoroa, joissa jokaisessa kuusi syöttöä) Englantia vastaan 1974. Se on toukokuuhun 2020 mennessä pelannut kaikkiaan 987 yhden päivän maaottelua. Niistä se on voittanut 513 ja hävinnyt 424. Tasajuoksuihin on päättynyt yhdeksän ja ilman ratkaisua 41 ottelua. Kahdestatoista suuresta krikettimaasta sillä on positiivinen ottelusaldo Irlantia, Afganistania, Bangladeshia, Zimbabwea, Sri Lankaa, Englantia, Uutta-Seelantia ja Länsi-Intian saaristoa vastaan.
MM-kilpailut

Intia voitti yhden päivän pelimuodolla ratkaistavan maailmanmestaruuden 1983 kukistettuaan loppuottelussa Länsi-Intian saariston 43 juoksulla ja 2011, jolloin se ohitti finaalissa Sri Lankan juoksumäärän, kun Intialla olisi ollut vielä kuusi lyöjäparia ja kymmenen lyöntiä käytettävissä. MM-hopeaa Intia sai 2003 hävittyään loppuottelussa Australialle 125 juoksulla. Välierissä Intia hävisi 1987 Englannille, 1996 Sri Lankalle, 2015 Australialle ja 2019 Uudelle-Seelannille.
Twenty20-maaottelut

Intia pelasi ensimmäisen Twenty20 -pelimuodon maaottelunsa, jossa kumpikin joukkue pelaa 20 syöttövuoroa (joissa jokaisessa on kuusi syöttöä), Etelä-Afrikkaa vastaan 2006. Se on toukokuuhun 2020 mennessä pelannut kaikkiaan 134 maaottelua. Ratkaisuun päättyneistä otteluista se on voittanut 83 ja hävinnyt 44. Sillä on negatiivinen ottelusaldo vain Uutta-Seelantia (6 voittoa – 8 tappiota) vastaan. Englantia vastaan voitot ovat tasan 7–7..
Intia voitti ICC World Twenty20 -turnauksen 2007 kukistettuaan loppuottelussa Pakistanin viidellä juoksulla. Vuonna 2014 Intia hävisi loppuottelussa Sri Lankalle, joka ohitti Intian juoksumäärän, kun Sri Lankalla olisi ollut vielä kuusi lyöjäparia ja 13 lyöntiä käytettävissä. Vuoden 2016 turnauksessa Intia selviytyi välieriin.
Henkilökohtaisia tilastoja

Intian Sachin Tendulkar on krikettihistorian eniten juoksuja lyönyt pelaaja sekä test matcheissa, 15 921, että yksipäiväisissä maaotteluissa, 18 426. Anil Kumble on "polttanut" Intian pelaajista eniten vastustajia syötöillään sekä test matcheissa, 619, että yhden päivän maaotteluissa, 334 .
Isao Iwabuchi

| Henkilötiedot |
| --- | --- | --- |
Syntymäaika: 17. marraskuuta 1933
Syntymäpaikka: Tochigi, Japani
Kuolinaika: 16. huhtikuuta 2003 (69 vuotta)
Pelipaikka: Hyökkääjä
Seurat
| Vuodet | Seura | O (M) |
|  | Keio BRB |  |
Maajoukkue
| 1955-1958 | Japani | 8 (2) |
Isao Iwabuchi (jap. 岩淵 功; 17. marraskuuta 1933 Tochigi, Japani - 16. huhtikuuta 2003) oli japanilainen jalkapalloilija.
Jalkapallomaajoukkue

Isao Iwabuchi edusti Japanin maajoukkuetta vuosina 1955-1958. Hän on osallistunut mm. Kesäolympialaisissa 1956.